text: Antallet af nabohjælpere stiger kraftigt
  12 januar 2018 kl. 05.38
  Esbjerg, Varde og Vejen kommuner haft den højeste procentvise tilvækst i antal nabohjælpere i Syd- og Sønderjyllands Politikreds.
  Politiets indsats for at få flere borgere til at hjælpe hinanden med at undgå indbrud i eget og naboens hjem ser ud til at have båret frugt – især i den nordlige del af Syd- og Sønderjyllands Politikreds.
  Det seneste år har både Esbjerg, Varde og Vejen kommuner haft den højeste procentvise tilvækst i antal nabohjælpere i kredsen.
  Stigning i nabohjælp
  Esbjerg: 27,6 pct. til i alt 6.220 tilmeldte husstande.Varde: 21,7 pct. til i alt 2.977 husstande.Vejen: 19,7 pct. til i alt 2.120 husstande.
  På førstepladsen ligger Esbjerg med en stigning på 27,6 pct. til i alt 6.220 tilmeldte husstande.
  I Varde er antallet af borgere tilmeldt nabohjælp.dk steget med 21,7 pct. til i alt 2.977 husstande, mens tallet for Vejen Kommune er 19,7 pct. til i alt 2.120 tilmeldte husstande.
  - Vi er fantastisk glade for at se den fine vækst i tilmeldte husstande, siger specialkonsulent i Kriminalpræventivt sekretariat i Syd- og Sønderjyllands Politi, Christian Østergård, i en pressemeddelelse.
  Christian Østergård, Syd- og Sønderjyllands Politi: "Det gør helt sikkert en forskel, at så mange er tilmeldt ordningen."
  - Det gør helt sikkert en forskel, at så mange er tilmeldt ordningen. Især for de familier som slipper for at komme hjem til et gennemrodet hus, hvor der måske mangler ting, der aldrig kan erstattes. Så hver eneste tilmeldte skal have tak – og de, der endnu ikke er tilmeldt, skal opfordres til at komme med i fællesskabet – jo før jo bedre, siger han videre.
  Samlet set er nu næsten 26.000 husstande i politikredsen med i Nabohjælp.
  Som det fremgår af tabellen nedenfor, er der i Sønderborg Kommune flest nabohjælpere pr. 1000 indbyggere.
  KommuneAntal nabohjælpere i altPr. 1000 indbyggerePlacering i SJYL
      
      
            Sønderborg5303711
            Haderslev367865,72
            Aabenraa351459,53
            Varde297759,24
            Esbjerg622053,65
            Vejen212049,46
            Tønder173045,97
            Fanø9327,38
  
  